**ΑΔΑΜ: 16PROC005149449**  Αθήνα/Athens 27/09/2016

Αρ. Πρωτ./Ref. Nr: 1380

**Πρόσκληση Εκδήλωσης Ενδιαφέροντος**

**για Σύναψη Σύμβασης Έργου με Δικηγόρο**

Η Εθνική Συνομοσπονδία Ατόμων με Αναπηρία (Ε.Σ.Α.μεΑ.), στο πλαίσιο της Πράξης «ΠΑΡΑΤΗΡΗΤΗΡΙΟ ΘΕΜΑΤΩΝ ΑΝΑΠΗΡΙΑΣ» (Κωδ. ΟΠΣ 5000817), η οποία υλοποιείται μέσω του Ε.Π. «Ανάπτυξη Ανθρώπινου Δυναμικού, Εκπαίδευση και Διά Βίου Μάθηση» της προγραμματικής περιόδου «ΕΣΠΑ 2014-2020», σύμφωνα με την No48/7.09.2016 απόφαση της Εκτελεστικής Γραμματείας της, προτίθεται να συνάψει σύμβαση έργου παροχής υπηρεσιών δικηγόρου για τη Δράση «Δίκτυο Υπηρεσιών Πληροφόρησης και Συμβουλευτικής Ατόμων με Αναπηρία». Η δράση αφορά την παροχή έγκυρης πληροφόρησης σε άτομα με αναπηρία και τις οικογένειές τους για θέματα ασφαλιστικά, προνοιακά και εργασιακά.

1. **Διάρκεια της σύμβασης**

Η διάρκεια της σύμβασης θα είναι **από την 1.11.2016 έως την 31.05.2019** και απαιτείται η τετράωρη αυτοπρόσωπη παρουσίατου δικηγόρου στα γραφεία της Ε.Σ.Α.μεΑ. κατά τις ημέρες και εντός του ωραρίου λειτουργίας των γραφείων.

1. **Αντικείμενο Σύμβασης**

Ο/Η δικηγόρος θα παρέχει τις παρακάτω υπηρεσίες:

* παροχή νομικής πληροφόρησης σε άτομα με αναπηρία και τις οικογένειές τους για θέματα ασφαλιστικά, προνοιακά και εργασιακά,
* συμμετοχή στην εκπόνηση έντυπων οδηγών πληροφόρησης.

1. **Παραδοτέα**

Ο/Η δικηγόρος υποχρεούται να καταθέτει στην Ε.Σ.Α.μεΑ.:

* Μηνιαία Απολογιστική Έκθεση, με τη λήξη κάθε ημερολογιακού μήνα από την υπογραφή της σύμβασης, στην οποία να περιγράφονται οι παρεχόμενες υπηρεσίες κατά τον μήνα αναφοράς.
* Έντυποι οδηγοί πληροφόρησης.

1. **Προϋποθέσεις Συμμετοχής**

**4α. Απαιτούμενα προσόντα:**

* Πτυχίο νομικής.
* Επαγγελματική εμπειρία ως δικηγόρος τουλάχιστον 5 ετών.

**4β. Επιθυμητά Προσόντα**

* Κατοχή μεταπτυχιακού ή διδακτορικού τίτλου σπουδών νομικής σε αντικείμενο σχετικό με το έργο.
* Εργασιακή εμπειρία στο αντικείμενο του εργατικού ή ασφαλιστικού δικαίου.

Για την απόδειξη των ανωτέρω προσόντων απαιτείται η προσκόμιση αναλυτικού βιογραφικού σημειώματος, τα απαραίτητα δικαιολογητικά για την απόδειξη των τυπικών και ουσιαστικών προσόντων (πτυχία, μεταπτυχιακοί τίτλοι, διδακτορικοί τίτλοι, πιστοποιητικά ξένων γλωσσών κ.λπ.), οποιοδήποτε σχετικό έγγραφο από το οποίο να προκύπτει εμπειρία σε εργασιακά και ασφαλιστικά θέματα, βεβαίωση εγγραφής από τον οικείο δικηγορικό σύλλογο.

Η πρόσκληση αφορά μόνο φυσικά πρόσωπα.

1. **Αμοιβή**

Η αμοιβή του δικηγόρου συνολικά για το έργο θα είναι **20.312,44€**, αφαιρουμένου του κατά νόμο παρακρατούμενου φόρου εισοδήματος ελεύθερων επαγγελματιών.

Στο ποσό αυτό δεν περιλαμβάνεται ο εκάστοτε ισχύων ΦΠΑ.

1. **Διαδικασία Αξιολόγησης**

Μετά την παραλαβή των βιογραφικών θα ακολουθήσει η επιλογή και η αξιολόγησή τους από τριμελή επιτροπή, ενώ θα πραγματοποιηθεί και συνέντευξη των ενδιαφερομένων που θα πληρούν τις προϋποθέσεις συμμετοχής.

Τα «Απαιτούμενα Προσόντα» αποτελούν τις ελάχιστες απαιτήσεις συμμετοχής στην παρούσα πρόσκληση, είναι κριτήρια αποκλεισμού (on/off) και δεν αξιολογούνται.

Η βαθμολόγηση των «Επιθυμητών Προσόντων» των υποψηφίων που πληρούν τα «Απαιτούμενα Προσόντα» θα πραγματοποιηθεί με κριτήριο την εμπειρία που τυχόν περιλαμβάνεται στο βιογραφικό σημείωμα κάθε υποψηφίου και τεκμηριώνεται με βάση τα υποβληθέντα δικαιολογητικά.

Οι υποψήφιοι που πληρούν τα απαιτούμενα προσόντα θα κληθούν σε συνέντευξη, η οποία θα βαθμολογηθεί όπως παρουσιάζεται στον παρακάτω Πίνακα.

|  |  |  |
| --- | --- | --- |
| **Κωδ.** | **ΚΡΙΤΗΡΙΑ** | **ΣΥΝΤΕΛΕΣΤΗΣ** |
| 1 | Συνέντευξη | 20% |
| 2 | Τίτλοι σπουδών σχετική με το αντικείμενο της σύμβασης (εκτός του πτυχίου Νομικής το οποίο δεν βαθμολογείται, on/off κριτήριο) | Μεταπτυχιακό 10% |
| Διδακτορικό 15% |
| 3 | Γνώση αγγλικής γλώσσας | 5% |
| 4 | Εμπειρία στο εργατικό / ασφαλιστικό δίκαιο | 50% |
| **ΣΥΝΟΛΟ 100** | | |
| 5 | **ΚΟΙΝΩΝΙΚΑ ΚΡΙΤΗΡΙΑ - ΑΝΑΠΗΡΙΑ**  Σε υποψηφίους που είναι:   * άτομα με αναπηρία * γονείς ή σύζυγοι ατόμων με αναπηρία,   το σύνολο των μορίων τους θα προσαυξάνεται αντίστοιχα κατά: | 10%  5% |

Τα αποτελέσματα αξιολόγησης θα αναρτηθούν στην ιστοσελίδα της Ε.Σ.Α.μεΑ. Κατόπιν της ανάρτησης των αποτελεσμάτων, οι υποψήφιοι έχουν το δικαίωμα υποβολής ένστασης εντός 3 ημερών από την επόμενη της ημέρας ανάρτησης των αποτελεσμάτων αξιολόγησης. Τυχόν ενστάσεις οφείλουν να είναι συγκεκριμένες και τεκμηριωμένες.

**Οδηγίες Υποβολής Δικαιολογητικών**

Οι ενδιαφερόμενοι μπορούν να υποβάλλουν **από 28/09/2016 έως και 12/10/2016 και ώρα 14:00** (είτε ιδιοχείρως είτε μέσω ταχυδρομείου) σε κλειστούς φακέλους την υποψηφιότητά τους οι οποίοι πρέπει να περιλαμβάνουν:

1. Υπογεγραμμένη αίτηση συμμετοχής

2. Αναλυτικό βιογραφικό σημείωμα

3. Φωτοτυπίες των δικαιολογητικών που τεκμηριώνουν την ύπαρξη των απαιτούμενων και επιθυμητών προσόντων

* αριθμημένα και
* σε συμφωνία με τα δηλωθέντα στο αναλυτικό βιογραφικό σημείωμα

Στους κλειστούς φακέλους να αναγράφεται η ένδειξη:

**ΠΡΟΣ:**

**ΕΘΝΙΚΗ ΣΥΝΟΜΟΣΠΟΝΔΙΑ ΑΤΟΜΩΝ ΜΕ ΑΝΑΠΗΡΙΑ**

**(Ε.Σ.Α.μεΑ.)**

**Ελευθερίου Βενιζέλου 236 Τ.Κ.16341 Ηλιούπολη,**

**2ος Όροφος,**

**Υπ’ όψιν Γραφείου Πρωτοκόλλου**

**ΥΠΟΒΟΛΗ ΠΡΟΤΑΣΗΣ ΠΡΟΣ ΣΥΝΑΨΗ ΣΥΜΒΑΣΗΣ**

**ΕΡΓΟΥ ΙΔΙΩΤΙΚΟΥ ΔΙΚΑΙΟΥ ΔΙΚΗΓΟΡΟΥ**

**[Αρ. Προκήρυξης: 1380/27.09.2016 ]**

**της Πράξης «Παρατηρητήριο Θεμάτων Αναπηρίας » με κωδικό ΟΠΣ (ΜIS) 5000817, το οποίο υλοποιείται μέσω του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση & Διά Βίου Μάθηση».**

**Προθεσμία κατάθεσης δικαιολογητικών**

Ορίζεται στις δεκαπέντε (15) ημερολογιακές ημέρες, αρχόμενης από την επομένη της ημερομηνίας δημοσίευσης της παρούσας και λήξης της την **12η Οκτωβρίου 2016, ώρα 14:00μ.μ**.

Μετά τη λήξη της παραπάνω οριζόμενης προθεσμίας δεν θα γίνεται αποδεκτή η κατάθεση φακέλων υποψηφιοτήτων. Σε περίπτωση ταχυδρομικής αποστολής, ως ημερομηνία υποβολής της πρότασης θεωρείται η ημερομηνία παράδοσης στην ταχυδρομική υπηρεσία.

**Πληροφορίες / Διευκρινήσεις**

Για περισσότερες πληροφορίες, οι ενδιαφερόμενοι/-ες μπορούν να απευθύνονται στην κ. Α. Χατζηπέτρου τηλ.: 210 9949837, από Δευτέρα έως Παρασκευή, ώρες 10:00 έως 14:00.

Η παρούσα πρόσκληση εκδήλωσης ενδιαφέροντος δημοσιεύεται στο διαδίκτυο, στην ιστοσελίδα της Ε.Σ.Α.μεΑ. ([www.esamea.gr](http://www.esamea.gr))

Ο ΝΟΜΙΜΟΣ ΕΚΠΡΟΣΩΠΟΣ

ΙΩΑΝΝΗΣ ΒΑΡΔΑΚΑΣΤΑΝΗΣ

ΠΡΟΕΔΡΟΣ Ε.Σ.Α.μεΑ.